Ritratt minn: europarl.europa.eu .td_uid_2_60e3dc2eb55bb_rand.td-a-rec-img{text-align:left}.td_uid_2_60e3dc2eb55bb_rand.td-a-rec-img img{margin:0 auto 0 0} F'ittra lill-Prim Ministru Robert Abela tlabt lill-Gvern Malti biex idaħħal id-drittijiet tad-Direttiva dwar il-Bilanċ bejn il-Ħajja u x-Xogħol mingħajr dewmien. Dan wara li kkonkludejt b'suċċess in-negozjati dwar din id-direttiva fl-2019 u issa saret liġi tal-UE. L-istati membri kollha, inkluż Malta, għandhom sa Awwissu 2022 biex jittrasponu din id-direttiva fil-leġiżlazzjoni nazzjonali. Din il-leġiżlazzjoni se tagħti drittijiet ġodda sinifikanti lill-ġenituri madwar l-Unjoni Ewropea. Se tinkoraġġixxi qsim aħjar tar-responsabbiltajiet ta' kura bejn il-ġenituri u se tkun ta' benefiċċju għall-ekonomija u s-soċjetà billi jitnaqqsu d-differenzi bejn sessi fl-impjiegi, fil-pagi u fil-pensjonijiet. F'Malta, grazzi għal din id-Direttiva, id-drittijiet tal-ġenituri se jiżdiedu b'mod konsiderevoli. Il-benefiċċji ewlenin huma: • 10 ijiem ta' leave tal-paternità mħallas għall-missirijiet (jew it-tieni ġenitur ekwivalenti) fiż-żmien tat-twelid ta' tarbija minflok il-ġurnata waħda mogħtija bħalissa; • Nofs l-4 xhur ta' leave tal-ġenituri disponibbli għall-ġenituri Maltin ikunu mħallsa u mhux trasferibbli bejn il-ġenituri; • L-introduzzjoni tad- dritt li titlob arranġamenti ta' xogħol flessibbli ; u • L-introduzzjoni ta' 5 ijiem ta' leave annwali tal-carers biex tieħu ħsieb il-qraba morda. Din il-leġiżlazzjoni tgħin lin-nisa biex jilħqu l-potenzjal sħiħ tagħhom fuq il-post tax-xogħol, hija investiment dirett fil-familji u se jkollha impatt pożittiv tanġibbli fuq iċ-ċittadini madwar Malta u Għawdex, billi tippermetti lill-ġenituri jibbilanċjaw aħjar ix-xogħol tagħhom u l-obbligi tal-familja. L-MEP Casa laqa' t-tnedija reċenti ta' petizzjoni minn Positive Birth Malta, li titlob lill-awtoritajiet Maltin biex ma jdewmux it-traspożizzjoni tad-direttiva dwar il-Bilanċ bejn ix-Xogħol u l-Ħajja. Din hija inizjattiva pożittiva, li jien ukoll iffirmajt u nħeġġeġ lil ħaddieħor biex jagħmel l-istess. .td_uid_3_60e3dc2eb57f3_rand.td-a-rec-img{text-align:left}.td_uid_3_60e3dc2eb57f3_rand.td-a-rec-img img{margin:0 auto 0 0}